**A megvalósítás helye**: Nakovich Mihály Általános Iskola és Óvoda Kópháza, Fő u.23.

**Időpontja:** 2021. 10. 20.

**Résztvevők száma**: 70 tanuló 40 tanár

**A program napjainak száma**: 1 nap

**A támogatás összege**: 250.000 ft

A Nakovich regionális horvát nyelvű vers- és szépkiejtési verseny a magyarországi gradistyei horvát nyelvjárást beszélő települések tanulóinak versenye. Célja: a horvát nyelv megőrzése, a gradistyei horvát nyelvű költők, írók műveinek ismerete és megőrzése, a tanulókban a nemzetiségi identitás erősítése, a horvát nemzetiségi iskolák közötti kapcsolat erősítése.

A rendezvény helyszíne Kópháza, mivel Nakovich kántortanító itt tanított 26 évig. Tevékenysége példa lehet pedagógusnak és diáknak egyaránt. A róla elnevezett verseny a gradistyei horvát nyelvjárás megőrzését szolgálja.

Célja: a horvát nyelv megőrzése, a gradistyei horvát nyelvű költők, írók műveinek ismerete és megőrzése, a tanulókban a nemzetiségi identitás erősítése, a horvát nemzetiségi iskolák közötti kapcsolat erősítése. A versenyt rendszerint tematikus kiállítás is kíséri, mely a horvát kultúra jeles eseményeihez, évfordulóihoz kötődik.

A versenyen a Gradistyéhez tartozó két megye, Győr-Moson- Sopron és Vas megyék horvát iskoláinak diákjai vettek részt, mivel itt beszélik ezt a horvát nyelvjárást. Az alsó tagozatosok diákoknak szabadon választott horvát verset, a felső tagozatosoknak kijelölt szöveget kellett felolvasni hangosan, kifejezően. A zsűri tagjai Krešimir Matašin a horvátországi partneriskola igazgatója, Marija Fülöp Huljev, Dániel Lászlóné, Dorothea Zeichmann ausztriai költő, Peter Tyran szerkesztő-újságíró, és Mijo Karagic tiszteletbeli konzul voltak.

Amíg a diákok versenyeztek, a horvát nyelvet oktató pedagógusoknak Zsifkovics Ágnes horvát szaktanácsadó tartott módszertani továbbképzést, melyet kerekasztal beszélgetés követett.

Eredménye: a versenyzők örömmel érkeztek Kópházára és készülnek a versenyre, pozitív élmény köti őket a horvát nyelvhez, mely elősegíti a nemzetiségi nyelv tanulását, a nyelv és az identitás megőrzését.

**A nap programja:**

9.00-10.00 a versenyzők fogadása

10.00-10.15 köszöntő

10.15-10.45 folklórműsor a rendezvény tiszteletére

11.00-13.00 verseny

13.00-14.00 ebéd

14.00-14.30 a zsűri értékelése, a verseny eredménye

14.30-hazautazás


 





A program az EMMI-Egyházi és Nemzetiségi Kapcsolatokért Felelős Államtitkárság támogatásával a Bethlen Gábor Alapkezelő Zrt.-n keresztül valósult meg.

További képek:

http://www.nakovich.hu/iskola-skola/palyazatok/